Boʻrijar mahallasi. Boʻrijar mahallasi (20-mavze, 9) – Toshkent shahar Chilonzor tumanidagi mahalla. Botirma, Qatortol-2, Mevazor, Yakkabogʻ, Yakkatut, Shuhrat, Kichik Xirmontepa mahallalari hamda Ilonlikota qabristoni bilan chegaradosh. Oʻtmishda bu yerlar „Boʻrijar“ deb atalgani uchun 1970-yil mahallaga shu nom berilgan. Aholisi 3 960 kishi, asosan, oʻzbeklar, shuningdek, 10 dan ortiq millat vakillari yashaydi (2009). Mahalla hududida 8 oziq-ovqat doʻkoni, dorixona, kafe, stomatologiya, poliklinika, bank mavjud.